Audi A7

Το Audi A7, γνωστό και ως Audi A7 Sportback, είναι ένα 5-πορτο πολυτελές κουπέ αυτοκίνητο, σχήματος liftback, που παράγεται από τη γερμανική αυτοκινητοβιομηχανία Audi από το 2010, σε 2 γενιές. Σχεδιάστηκε με σκοπό να ανταγωνιστεί τις Mercedes-Benz CLS-Class W218 και Porsche Panamera στην ανερχόμενη κατηγορία των 5-πορτων πολυτελών κουπέ.

Η πρώτη γενιά του Α7 παρουσιάστηκε επίσημα τον Ιούλιο του 2010 στην Πινακοθήκη του Μοντέρνου στο Μόναχο και μέσα στον ίδιο μήνα μπήκε στη μαζική παραγωγή, όπου και διατηρήθηκε έως τον Φεβρουάριο του 2018. Βασίστηκε στο πρωτότυπο μοντέλο Sportback Concept του 2009, ενώ τεχνικά βασίζεται στην αντίστοιχη, χρονικά, γενιά του Audi A6. Εμπορικά, στην παλέτα της Audi, τοποθετείται ανάμεσα στο Α6 της κατηγορίας E και στο Audi A8 της κατηγορίας F. Από τον Φεβρουάριο του 2018, παράγεται η δεύτερη γενιά του μοντέλου.

 Πρώτη γενιά 
 Κινητήρες και τεχνικά χαρακτηριστικά 

Αρχικά, το Α7 πρώτης γενιάς ήταν διαθέσιμο με τέσσερα μηχανικά σύνολα, τόσο βενζίνης, όσο και ντίζελ, με αποδόσεις από 204 έως 420 ίππους. Σύντομα προστέθηκαν ακόμα δύο, πιο ισχυρές εκδόσεις του Α7: το 2012 η S7, ενώ το 2013 η κορυφαία RS7, η οποία φτάνει τελική ταχύτητα 305 km/h (189 mph).Bowman, Zach (14 January 2013). «2014 Audi RS7 is a 189-mph terror». Autoblog.com.

Ήδη από την έναρξη της παραγωγής του, όλοι οι κινητήρες του μοντέλου πληρούσαν τις τότε ιδιαίτερα αυστηρές προδιαγραφές καυσαερίων Euro 5 και σύντομα οι περισσότεροι κατάφεραν να πληρούν τις ακόμα αυστηρότερες προδιαγραφές Euro 6.

 Έκδοση Έτηπαραγωγής Κύλινδροι/διάταξη Κυβισμόςcm³ Ισχύςhp/rpm ΡοπήN·m/rpm Κιβώτιο ταχυτήτων <small>Κίνηση Βάρος(kg) Μέγιστηταχύτητα Επιτάχυνση0-100 km/h Μέση κατανάλωσηlt/100 km ΕκπομπέςCO2 Σημείωση2.8 FSI quattroαπό 07/20106/V2.773204/5.250280/3.000-5.000S Tronic 7 σχέσεωνΣτους 4 τροχούς1.805235 km/h8,3 sec8,0187Διαθέσιμο και με κίνηση εμπρός3.0 ΤFSI quattro07/2010-04/20122.995299/5.250-6.500440/2.900-4.5001.860250 km/h5,6 sec8,2190από 04/2012310/5.500-6.500S7από το 20128/V3.993420/5.500-6.400550/1.450-5.2502.020250 km/h4,9 sec9,72253.0 ΤDIαπό 10/20106/V2.967204/3.750-4.500400/1.250-3.500Multitronic 7 σχέσεωνΣτους εμπρόσθιους τροχούς1.770235 km/h7,4 sec5,31393.0 ΤDI quattroαπό 07/2010245/4.000-4.500500/1.400-3.250S Tronic 7 σχέσεωνΣτους 4 τροχούς1.845250 km/h6,3 sec6,01583.0 ΤDI quattro (Biturbo)από 12/2011313/3.900-4.500650/1.450-2.800S Tronic 8 σχέσεων1.925250 km/h5,3 sec6,4169

 Δεύτερη γενιά 

Η δεύτερη γενιά του A7 παρουσιάστηκε τον Οκτώβριο του 2017, μπήκε στη μαζική παραγωγή στο εργοστάσιο της Audi στο Νέκαρζουλμ της Γερμανίας τον Φεβρουάριο του 2018 και τα πρώτα αντίτυπα κυκλοφόρησαν στη Γερμανία μέσα στον ίδιο μήνα, ενώ μέσα στους επόμενους λίγους μήνες ακολούθησαν και οι άλλες χώρες της Ευρώπης. Στη Βόρεια Αμερική αποκαλύφθηκε στο Διεθνές Σαλόνι Αυτοκινήτου στο Ντιτρόιτ στις 12 Ιανουαρίου 2018 και κυκλοφόρησε λίγους μήνες μετά, για τη σεζόν (model year) του 2019.

Η έκδοση RS 7 Sportback παρουσιάστηκε επίσημα στο Σαλόνι Αυτοκινήτου της Φρανκφούρτης τον Σεπτέμβριο του 2019.

Τεχνικές προδιαγραφές

 Κινητήρας twin-turb DOHC βενζίνης V8 και 32-βάλβιδος, εξ ολοκλήρου από αλουμίνιο.
 Κυβισμός 3.996 cm³.
 Ισχύς  στις 6.250 στροφές το λεπτό.
 Ροπή  στις 2.050 στροφές το λεπτό.

 A7L 
Τον Απρίλιο του 2021, η Audi κυκλοφόρησε την εκδοχή σεντάν του A7, που μάλιστα έχει μακρύτερο μεταξόνιο, υπό την ονομασία A7L. Κατασκευάζεται και διατίθεται αποκλειστικά στην Κίνα, ως το πρώτο μοντέλο της Audi που παράγεται από την τοπική κοινοπραξία SAIC Volkswagen. Ο κινητήρας της, είναι ο γνωστός από την liftback εκδοχή 3.0 λίτρων βενζινοκινητήρας TFSI, ισχύος 335 hp και ροπής 500 N·m.

Εδώ να σημειωθεί ότι από το 1994 έως το 2021 οι ξένες αυτοκινητοβιομηχανίες εξαναγκάζονταν, λόγω της κινεζικής νομοθεσίας, να δημιουργήσουν μια κοινή επιχείρηση / κοινοπραξία (50:50) με μια κινεζική εταιρεία προκειμένου να παράγουν αυτοκίνητα επί κινεζικού εδάφους, γλιτώνοντας έτσι τους φόρους εισαγωγής. Το κέρδος της Κίνας από αυτή τη κίνηση ήταν ότι οι τοπικές αυτοκινητοβιομηχανίες απέκτησαν τεχνολογική και επιχειρησιακή τεχνογνωσία στη παραγωγή αυτοκινήτων.

Από την 1η Ιανουαρίου 2022, ωστόσο, τα πράγματα άλλαξαν, με την Κίνα να επιτρέπει σε όλες τις ξένες αυτοκινητοβιομηχανίες να κατασκευάζουν, αν θέλουν, αυτοκίνητα στη Κίνα αποκλειστικά μόνες τους.

 Αναφορές 

 Εξωτερικοί σύνδεσμοι 

 Η επίσημη διεθνής ιστοσελίδα του Audi A7 
 Η επίσημη Ελληνική ιστοσελίδα του Audi A7

Κατηγορία:Μοντέλα Audi
Κατηγορία:Γερμανικά αυτοκίνητα
Κατηγορία:Αυτοκίνητα πολυτελείας
Κατηγορία:Επαναφορτιζόμενα υβριδικά οχήματα